Κασσίνι-Χόυχενς

Το Κασσίνι-Χόυχενς (Cassini-Huygens) ήταν μια κοινή αποστολή ρομποτικού διαστημικού οχήματος από τη NASA, την ESA και την ιταλική ASI για την μελέτη του Κρόνου και των φυσικών δορυφόρων του. Το διαστημόπλοιο αποτελούνταν από δύο βασικά στοιχεία: το σχεδιασμένο και κατασκευασμένο από την ΝΑΣΑ Cassini Orbiter, που ονομάστηκε έτσι για να τιμηθεί ο Ιταλο-Γαλλικής εθνικότητας αστρονόμος Τζιοβάνι Ντομένικο Κασίνι (Giovanni Domenico Cassini), καθώς και το συνοδευτικό σκάφος που ήταν σχεδιασμένο από την ΕΣΑ με το όνομα Huygens που όφειλε το όνομά του στον Ολλανδό αστρονόμο, μαθηματικό και φυσικό Κρίστιαν Χόυχενς (Christiaan Huygens). Το Κασσίνι ήταν το πρώτο διαστημόπλοιο που τέθηκε σε τροχιά γύρω από τον πλανήτη Κρόνο και το τέταρτο που επισκέφθηκε τον Κρόνο. 

Το Κασσίνι ξεκίνησε στις 15 Οκτωβρίου 1997 και, μετά από ένα μακρύ διαπλανητικό ταξίδι, τέθηκε σε τροχιά γύρω από τον Κρόνο την 1η Ιουλίου 2004. Στις 25 Δεκεμβρίου 2004, περίπου στις 02:00 UTC, το Χόυχενς αποχωρίστηκε από το κυρίως σώμα του Κασσίνι και στη συνέχεια, έφθασε στο δορυφόρο του Κρόνου, Τιτάνα στις 14 Ιανουαρίου 2005, όπου εισχώρησε στην ατμόσφαιρα του Τιτάνα, και προσεδαφίστηκε στέλνοντας πληροφορίες πίσω στη Γη .

Στις 18 Απριλίου 2008, η ΝΑΣΑ ανακοίνωσε μια διετή παράταση της χρηματοδότησης για τις λειτουργίες της αποστολής αυτής, οπότε και η αποστολή μετονομάσθηκε σε Cassini Equinox γιατί θα εξερευνούσε το περιβάλλον του Κρόνου κατά την εαρινή ισημερία του 2009. Η αποστολή παρατάθηκε εκ νέου το Φεβρουάριο του 2010 και ολοκληρώθηκε στις 15 Σεπτεμβρίου 2017.

Την ομάδα που ήταν υπεύθυνη για το σχεδιασμό, την κατασκευή, και τη συλλογή στοιχείων αποτελούσαν 16 ευρωπαϊκές χώρες και οι Ηνωμένες Πολιτείες της Αμερικής.

 Πίνακας ανακαλύψεων 
Παρακάτω, ακολουθεί ένας κατάλογος με τα ονόματα και τα βασικότερα στοιχεία των δορυφόρων που είχε ανακαλύψει το Κασσίνι. Οι δορυφόροι του Κρόνου έχουν τοποθετηθεί με βάση την περίοδο περιφοράς. Οι δορυφόροι, των οποίων το όνομα είναι έντονο, έχουν σφαιρικό ή σχεδόν σφαιρικό σχήμα.

 Σειρά Αριθμός Όνομα Εικόνα Διάμετρος(χλμ) Μάζα (x 1018 kg) Ημιάξονας τροχιάς(χλμ) Περίοδος περιφοράς(ημέρες) Κλίση (°) Εκκεντρότητα Έτος ανακάλυψης Ανακαλύφθηκε από Ομάδα 1    S/2009 S 1  40px  ≈ 0,3    ≈ 117.000  ≈ 0,47      2009  Κασσίνι-Χόυχενς  outer B Ring 3  XXXV  Δάφνις  40px|left  6 − 8  0,000084 ± 0,000012  136.505 +0,59408 ≈ 0°  ≈ 0  2005  Κασσίνι-Χόυχενς  Εσωτερικός 9  LIII  Αιγαίων  40px|left  ≈ 0,5  ~0,0000001  167.500  +0,80812  0,001°  0,0002  2008  Κασσίνι-Χόυχενς  G-ring moonlet 11  XXXII  Μεθώνη  40px  ≈ 3  ~0,00002  194.440  +1,00957  0,007°  0,0001  2004  Κασσίνι-Χόυχενς  Ομάδα Αλκυονίδων 12  XLIX  Ανθή  40px|  ≈ 2  ~0,000007  197.700  +1,03650  0,1°  0,001  2007  Κασσίνι-Χόυχενς  Ομάδα Αλκυονίδων 13  XXXIII  Παλλήνη  40px|left  4  ~0,00005  212.280  +1,15375  0,181°  0,0040  2004  Κασσίνι-Χόυχενς  Ομάδα Αλκυονίδων 18b  XXXIV  Πολυδεύκης  40px|left  3,5  ~0,00003  377.396  +2,736915  0,177°  0,0192  2004  Κασσίνι-Χόυχενς  Κύρια ομάδα

Υποψήφιοι δορυφόροι

Τα παρακάτω τρία σώματα είναι δορυφόροι έλικες του Κρόνου, οι οποίοι όμως δεν έχουν επίσημα θεωρηθεί δορυφόροι του Κρόνου και ούτε έχουν ακόμα επίσημα ονόματα.

 Σειρά Αριθμός Προσωρινό Όνομα Εικόνα Διάμετρος(χλμ) Μάζα (x 1018 kg) Ημιάξονας τροχιάς(χλμ) Περίοδος περιφοράς(ημέρες) Κλίση (°) Εκκεντρότητα Έτος ανακάλυψης Ανακαλύφθηκε από Ομάδα 1    Έρχαρτ    ≈ 1            2008  Κασσίνι-Χόυχενς  Εσωτερικό μέρος δακτυλίου A 2    Μπλεριό  50px  ≈ 1            2006  Κασσίνι-Χόυχενς  Εσωτερικό μέρος δακτυλίου A 3    Σάντος-Ντουμόν  50px  ≈ 1            2010  Κασσίνι-Χόυχενς  Εσωτερικό μέρος δακτυλίου A 4   Νέος Έλικας  50px|left  1,5  Άγνωστη ~136.500  Άγνωστη 0° (υπολογίζεται)  0 (υπολογίζεται)  2010  Κασσίνι-Χόυχενς  Εξωτερικός δακτύλιος Α

Μη επιβεβαιωμένοι δορυφόροι

Τα παρακάτω αντικείμενα, τα οποία παρατηρήθηκαν από την διαστημοσυσκευή Κασσίνι, δεν έχει επιβεβαιωθεί αν είναι συμπαγή σώματα. Δεν είναι ξεκάθαρο ακόμη εάν είναι πραγματικοί δορυφόροι ή εάν είναι μάζες μέσα στον δακτύλιο F.

  Σειρά Όνομα  Εικόνα Διάμετρος (km) Ημιάξονας Τροχιάς (km) Τροχιακή περίοδος (ημ.) Έτος Ανακάλυψης* S/2004 S 6 50px  ≈ 3–5  140.130  +0,61801  2004 * S/2004 S 3/S 4  50px  ≈ 3−5  ≈ 140.300  ≈ +0,619  2004 

Βιβλιογραφία
 Μανιμάνης, Βασίλειος Ν.: «Αποστολή Cassini στον Κρόνο: Το μεγάλο ταξίδι άρχισε», Περισκόπιο της Επιστήμης, τεύχος 213 (Ιανουάριος 1998), σσ. 38-47

Κατηγορία:Μη επανδρωμένα διαστημικά σκάφη
Κατηγορία:Διαστημικές αποστολές το 1997
Κατηγορία:Διαστημικό πρόγραμμα των ΗΠΑ
Κατηγορία:Ευρωπαϊκός Οργανισμός Διαστήματος